สวัสดีครับ คุณครับผมอยากจะทราบว่า อาการผลข้างเคียงของยาคุมฉุกเฉินจะมีอาการประมาณกี่วันครับ แล้วสามารถกินยาพาราเพื่อบรรเทาอาการปวดได้หรือไม่ครับ
สวัสดีค่ะ ยาคุมฉุกเฉินประกอบไปด้วยฮอร์โมนเพศในขนาดสูง กินทันทีภายใน 72 ชั่วโมหลังมีเพศสัมพันธ์เพื่อลดโอกาสการตั้งครรภ์แต่ไม่ใช่วิธีที่แนะนำให้ใช้บ่อยๆ เพราะประสิทธิภาพค่อนข้างต่ำกว่ายาคุมปกติ และมีผลข้างเคียงที่พบได้เช่น ปวดท้อง ปวดหัว ปวดหน้าอก รู้สึกป่วยอ่อนเพลีย ร่างกายอ่อนล้า ประจำเดือนมาผิดปกติหรือมีเลือดไหลก่อนถึงรอบประจำเดือน หรือประจำเดือนมาช้าได้แต่ไม่ควรคลาดเคลื่อนไปเกิน 7 วันอาการต่างๆดังกล่าวมาควรอยู่ประมาณไม่เกิน 1 สัปดาห์แรกหลังใช้ยา หากมีอาการ สามารถกินยาแก้ปวดเช่นพาราเพื่อบรรเทาอาการปวดได้ หากอาการเป็นเรื้อรัง หรือประจำ่เดือนมาคลาดเคลื่อนไปเกิน 7 วันควรไปพบแพทย์เพื่อตรวจเพิ่มเติม